প্রবাসী কল্যাণ মন্ত্রণালয়ের সচিব ড. নমিতা হালদার এনডিসি বলেন, ‘নির্যাতিত নারীরা যখন দেশে ফিরছিলেন তখন বিমানবন্দরে নিজে তাদের সঙ্গে কথা বলেছি। এতে একটা বিষয় স্পষ্ট হয়েছে, সৌদিতে যাওয়ার আগে তারা আরবি ভাষা শেখেনি। কোনো কাজও শেখেনি। মালিকরা যখন তাদের আরবি ভাষায় কাজের কথা বলেন তখন তারা ভাষা বুঝতে পারেননি। এ কারণে তারা মারধরের শিকার হয়েছেন। মার খাওয়ার পর তারা বলেছেন, আমি আর থাকব না। তখন মালিকরা বলেছেন, কেন তুমি চলে যাবে? আমি তো তোমাকে কিনে নিয়েছি।’